'Skoolboek' oor seks vir Graad 3's het onderwysdepartement op hol | SAUK.co.za - Nuus.info
Die onderwysdepartement ontken dat 'n boek wat beskryf hoe 'n man en 'n vrou seks het, een van sy handboeke is.
Op sosiale media het mense die afgelope paar weke vrae gevra oor 'n uittreksel uit 'n onbekende boek.
By 'n prentjie van 'n man wat bo-op 'n vrou lê, staan: "Dit word genoem 'liefde maak'.
"Jou pa beweeg sy penis in jou ma se vagina totdat dit spesiale goed in haar inspuit.
"Dit is wanneer hulle ophou om liefde te maak, omdat hulle genoeg gehad het en dit uitputtend is."
Elijah Mhlanga, woordvoerder van die departement van basiese onderwys, sê hulle het al 'n maand gelede navrae oor die kwessie ontvang en het 'n beroep op mense gedoen om na vore te kom met die omslag van die boek sodat hulle ondersoek kan instel, maar hulle het niks ontvang nie. Die departement het ook by sy uitgewers navraag gedoen, maar hulle het ook niks gevind nie.
"Ons kon nie hierdie boek opspoor nie. Dit is nie in ons skole nie. Daar is gevalle waar 'n skool addisionele materiaal bekom, maar dit is beslis nie in ons katalogus nie."
Hy sê indien dit wel 'n boek van die departement was, dit teen hierdie tyd al opgespoor sou wees.
"Dit is nou al 'n maand sedert hierdie kwessie onder ons aandag gekom het, maar ons kry dit nie. Ons vra weer dat enigiemand wat die boek het, asseblief na vore kom."
Tags: afrikaans, Afrikaanse, Afrikaanse Nuus, Afrikaner, Berig, Departement van Basiese Onderwys, Graad 3, handboek, Info, Nuus, onderwysdepartement, Regering, seks, skoolboek, South Africa, Suid Afrika
« Valke hoof onder kruisverhoor oor staatskaping – waarom kan regering nie so toegwyd wees oor plaasmoorde?
Gwede Mantashe, ANC-voorsitter: Beperk grondbesit van wit boere tot 12000 ha en vat die res sonder vergoeding »